सफाई कार्य का अनुभव प्रमाण पत्र को लेकर वाल्मीकि समाज ने किया प्रदर्शन व ठेकेदार मनोज पारोचिया पर लगाये भ्रष्टाचार के आरोप -#टोंक:नगर परिषद टोंक में सफाईकर्मियों को भर्ती के लिए दिए गए सफाई अनुभव प्रमाण पत्र को लेकर सोमवार को वाल्मीकि समाज टोंक की सैकड़ों महिलाओं एवं पुरुष आवेदकों ने प्रदर्शन किया, जिन्होंने एक सफाई ठेकेदार के खिलाफ  नारेबाजी कर उस पर फर्जी अनुभव प्रमाण पत्र दिए जाने का आरोप लगाते हुए निष्पक्ष जांच की मांग की है। इस मामले में नगर परिषद आयुक्त ममता नागर का कहना है कि वाल्मीकि समाज टोंक ने इस आशय का ज्ञापन जिला कलक्टर टोंक के नाम दिया है, जिसकी जांच कराई जाएगी साथ ही आगामी सफाई कर्मियों की भर्ती मामले में निदेशालय को अवगत कराया जाएगा। जानकारी के अनुसार वाल्मीकि समाज टोंक की महिलाएं तथा पुरुष सोमवार की सुबह नगर परिषद टोंक आ पहुंचे, जिन्होंने सफाईकर्मियों के अनुभव प्रमाण पत्र मामले में नगर परिषद सफाई ठेकेदार पर फर्जी अनुभव प्रमाण पत्र जारी किए जाने का आरोप लगाया। वाल्मीकि समाज टोंक के बाबूलाल, सावित्री,  भागचंद, रितिक एवं चंदा सहित सैकड़ो महिलाओं तथा पुरुषों के हस्ताक्षरयुक्त ज्ञापन जिला कलेक्टर के नाम आयुक्त ममता नागर को देकर ठेकेदार मनोज पर नामजद आरोप लगाया है कि वह अपने निजी रिश्तेदारों को अनुभव प्रमाण पत्र जारी किए है, वहीं कई ऐसे आवेदक भी है जो न तो टोंक के निवासी है,  न ही उन्होंने कोई सफाई कार्य किया।  ज्ञापन में लिखा है कि 31 मई 2016 से 31 मई 2017 तक जिन लोगों ने नगर परिषद टोंक के ठेकेदार के अधीनस्थ काम किया है, जिनका रिकॉर्ड नगर परिषद टोंक में उपलब्ध है, जिन्होंने सफाई का कार्य किया है, ऐसे आवेदकों को अनुभव प्रमाण पत्र जारी किया जाए।
#Rajasthanchowk #Tonk #ValmikiSamaj
#टोंक